text: Fáa vit meira heilsutænastu fyri pengarnar?
text: #000003
text: Í føroyska sjúkrahúsverkinum eru líka yvir 1.100 ársverk, og av teimum eru í dag góð 71 prosent heilsustarvsfólk, meðan smá 29 prosent ikki eru heilsustarvsfólk.
text: #000004
text: Tað er ein broyting hend í tíðarskeiðnum 2019-2022, tá undanfarna samgonga sat, tí í 2019 var býtið smá 73 prosent heilsustarvsfólk og góð 27 prosent onnur.
text: #000005
text: Í tali av starvsfólkum er talan um, at síðan 2019 eru 26 ársverk sett av heilsustarvsfólkum, meðan 35 ársverk eru sett av øðrum.
text: #000006
text: Í svarinum verður somuleiðis tilskilað, at sjúklingahotellið og deildin serviðgerð uttanlands ikki eru taldar við, og tí er væl hugsandi, at veruliga býtið hellir enn meira til onnur starvsfólk enn til heilsustarvsfólk.
text: #000008
text: Orsøkin til, at hetta kemur fram nú, er at Hagstovan í summar upplýsti, at samanborið við tey londini í Evropa, sum Hagstovan vanliga samanber við, so eru lutfalsliga allar flest onnur starvsfólk í sjúkrahúsverkinum í Føroyum.
text: #000009
text: Tað kann avgjørt hava sínar frágreiðingar. Ein er til dømis, at vit eru lutfalsliga fá fólk í Føroyum, og tá kunnu sera lítil tøl gera stóran mun, tá vit samanbera við onnur lond. Ein annar partur er, at ein partur av okkara sjúkraviðgerð fer fram uttanlands, har rokningar síðan verða sendar til Føroyar fyri arbeiðið, og ein triði partur kann vera, at ávísar tænastur í sjúkrahúsverkunum aðrastaðni eru útveittar, so til dømis vasking og matur ikki gerast talan um ársverk á sjúkrahúsunum.
text: #000010
text: Men samstundis hevur tað ljóðað, at vit kanska ikki hava fingið so nógv meira sjúkraviðgerð fyri tær øktu játtanirnar, sum sjúkrahúsverkið hevur fingið seinastu árini.
text: #000011
text: Tað kundi til dømis verið gott at fingið hesi tølini meira útgreinað frá sjúkrahúsverkinum í fakbólkar, sjúkrahús, deildir og so framvegis, so vit kunnu hava fult álit á, at vit sum samfelag alla tíðina fáa nóg mikið fyri tann skattin sum vit rinda.
text: #000013
text: Tað er ongin ivi um, at skulu vit koma til eitt fíggjarliga haldført og sjálvbjargið samfelag, so mugu vit alla tíðina fylgja væl við og finna loysnir, sum hóska seg til okkara samfelag, og tryggja, at vit fáa sum mest burturúr tí, sum vit rinda í felagskassarnar.
text: #000014
text: Fáa vit meira heilsutænastu fyri pengarnar?Hvat fyri eitt samfelag vilja vit lata víðariYvirlýsingin 2023 – kósin er settFormansrøðan floksting 2023, upptøkaSigrid Jensdóttir Dalsgaard nývald aðalstjórnarforkvinnaFormansrøðan verður stroymd klokkan 13 á FB síðu floksinsFloksting 19. & 20 mai á SandiÁrni takkaði fyri seg – Sølvi tekur viðTjóðveldi ynskir øllum gleðiligar páskirPRISURIN Á HEITU HONDUNUMGóðan kvinnudagFyrsta røðan hjá Anniku OlsenNú kemur hjálparpakkin fyri vanliga fólkiðAlmenn móttøka fyri Bjørt SamuelsenFráboðanTakk fyri stuðulinHeimasíðan hjá Tjóðveldi lesur fyri tærTjóðveldishópurin klárur við gerandisloysnumValskráin til løgtingsvalið 2022Unga Tjóðveldið í Suðuroy stovnað
text: #000016